經數: 一八三○

經名: 成唯識論述記卷第二末

頁數: 三○一

上	欄

種種名所藏. 此識是能藏. 是雜染法所熏

所依染法名能藏. 此識爲所藏. 攝論第1二

等云. 非如大等藏最勝等中卽能所藏. 彼

論又言. 爲染第七等之所執藏. 以爲內我

名執藏義. 卽此論云. 謂與雜染互爲緣故.

解能所藏. 諸有漏法皆名雜染. 非唯染心.

梵云僧吉隷□. 此名雜染. 若不言僧. 卽唯

染也. 有情執爲自內我故. 解執藏義. 唯煩惱

障義. 非所知障義. 不爾無學應有此名. 此

不別執爲其我所及與他我. 名自內我. 此

卽正解阿賴耶義. 阿賴耶者. 此□爲藏. 藏

具三義. 如論已說. 義雖具三. 正取唯以執

藏爲名. 不爾二乘八地菩薩應有此名. 三

名闕一卽不得名. 若爾七地已前. 二乘有

學. 入無漏心. 我2愛不執應捨此名. 至下

當辨

論. 此卽顯示至所有自相述曰. 此卽頌名.

故今結言此卽顯示初能變識所有自相. 自

相者. 自體相也. 但言藏識卽持業釋. 藏卽

識故

問言與雜染互爲緣者. 說爲能藏卽是因

義. 言爲所藏卽是果義. 因果之外豈更無

別自體相耶

論. 攝持因果爲自相故述曰. 自體是總. 因

果是別. 自相攝持因果二相爲自體故. 攝

是包含義. 包二爲一故. 持是依持義. 以總

爲別所依持故. 別爲總所包. 總爲別所依.

故名攝持. 又離二無總. 攝二爲體. 二是總

義. 總是義之體. 體與義爲依名之爲持. 攝

中	欄

二義爲體名攝問若爾自相應是假有

答此亦不然. 若有條然因果兩相合之爲

自相. 自相可成假. 旣離自相無別因果相

因果相卽自體之上別義說之. 故非假也

問前言第八有三位名. 何故於三能變之中.

乃擧異熟果相之號. 於別釋中遂致染分

藏識之名

論. 此識自相至是故偏說述曰. 此釋妨難.

三能變中擧異熟者. 如前已解. 今由二義

說阿賴耶. 由此自相雖有三位. 以彼藏名

三位之中初位所攝. 自從無始乃至七地

二乘有學最初捨故. 又以是名我執所執.

過失重故. 雖染分名亦通異熟. 異熟之名望

此仍輕. 以此藏名通二種義. 過失之重. 故

今偏說

論. 此是能引至說名異熟述曰. 自下解果

相. 卽頌言異熟也. 於中有四. 一顯異熟

義. 二簡他宗. 三卽頌名. 四釋妨難. 此卽初

也. 謂此識是能引諸界諸趣諸生. 總善惡

業之異熟果說名異熟. 此意說是總業之果.

明是總報故名異熟. 簡別報果. 別報果者.

但名異熟生. 不名異熟故

論. 離此命根至不可得故述曰. 此簡他宗.

顯離本識無別眞異熟. 謂若離此第八異

熟識. 有別命根. 及衆同分等等者. 等取

或執別有窮生死蘊等. □時不斷. 相續生

滅. 殊勝眞實異熟果體. 不可得也. 卽破薩婆

多命根衆同分是眞異熟. 破化地部等離此

別有窮生死蘊. 大衆部別有根本識. 上座部

下	欄

分別論者. 別有有分識等. 爲勝異熟果. 不

可得也. 返顯不離本識□時. 相續. 勝異熟

果. 可得之義. □時之言. 已顯相續. 相續之

言. 更何所顯. □時簡間斷. 相續簡常. 故無

失也勝異熟者. 顯眞異熟. 異熟生法非

眞異熟故破命根同分如前卷末解. 然

有量云. 離我第八識汝命根同分. 能執持

身眞異熟果定不可得. 非第八識故. 如外

色等然彼本計六種轉識能執持身. 今此

亦簡謂眞異熟. 彼非眞異熟. 不極成故

破離第八有窮生死蘊等. 亦不成者. 如下

第三卷中廣解成第八識能執持身者.

如下十證. 攝論第三末等. 皆當解釋

論. 此卽顯示至所有果相述曰. 此卽頌名

結上頌中異熟果相

問阿賴耶阿他那名亦是果相. 獨言異熟

有何意耶

論. 此識果相至故偏說之述曰. 此釋妨難

此識果相雖多位. 如前三位. 或復五位.

故言多位言多種者. 卽五果中. 有義具

四果. 除離繫果此可具有. 謂前望後爲等

流果. 同時心所望此心王名士用果. 種子生

時亦名士用. 故論下言如俱有因得士用

故. 亦名增上果. 異熟果可知. 有義具三. 除

士用果. 五蘊假者所得名士夫果. 由此本識

具三四果故言多種. 此識果相雖多位多

種. 以異熟之名一寬二不共故偏說之. 三

位通二位. 五位通四位. 故說言寬有餘三

果. 可通餘法. 唯異熟果不通餘法故言不

經數: 一八三○

經名: 成唯識論述記卷第二末

頁數: 三○二

上	欄

共. 此諍眞異熟故偏說之. 此明有漏第八

心品. 除相分外取餘三分. 幷自種子. 爲果

相體. 餘相分及餘種. 非眞業果. 以不□相

續故. 或此唯說現爲果相. 種相隱故. 據實

而言. 現種種俱通果因二相. 然種果狹. 唯業

果故. 因相亦通一切種子. 然今此文. 三相皆

唯取現行識

論. 此能執持至名一切種述曰. 此第三解

因相. 頌言一切種也. 以現行識執持諸法

自他種子令不失故名一切種. 釋因相義.

此第八識所執諸法. 諸法之因. 今說亦是此

識因相. 卽種子識. 今望能持且說於現. 三

相皆唯現行之識. 所望義別. 實無寬狹. 實

通現種. 故下論文. 一切種相應更分別. 卽

通一切三性種子. 其第八識若現若種. 皆是

因相. 現行爲種等依持之因. 種子卽是諸法

因緣. 皆因相也問何故果相唯異熟法. 因

相通耶. 答餘法非異熟故. 餘非果相. 諸法

皆爲因. 因無別名. 故現種皆因相. 此卽通

出因相之體. 由此三相寬狹有別. 自相因

相通一切法. 果唯異熟. 約互爲緣果相亦

通. 三相一種(如樞要說)

論. 離此餘法至不可得故述曰. 此簡他宗.

破經部譬喩師等. 如五十一說. 彼計. 色根

中有心心所等及四大種種子. 心心所中

有色根種子等. 以於有色無色界生時. 互

能持種故. 及假類能持等如下十證自當廣

破. 今量云. 彼不能持一切種子. 非第八

識故. 如外色等. 返顯第八能執持義. 然執

中	欄

持義. 下執受中自當廣說

論. 此卽顯示至所有因相述曰. 卽上頌名

問曰. 因相六因十因皆是因相. 此中何故但

說持種唯有現行

論. 此識因相至是故偏說述曰. 下釋妨難

因相多種者. 謂爲同類因前後自生故. 亦

爲俱有因卽是種子故. 如下自說. 現行雖

望種非. 種望之是. 如四小相望本法等. 又

亦爲相應因望心所法故. 今於能作因中

辨持種因. 是不共故. 於十因中隨義可解

故論說言因相雖多持種不共. 又不須於

六因十因爲論. 但通說因相. 謂依持因生

起因等. 但持種之能不共餘法. 餘法不能

有此功力. 非是共故. 是故偏說

下第1三結

論. 初能變識至唯有三相述曰. 謂此識體

變爲見相二分相狀. 又亦爲淸淨種依. 或

爲等流果等. 或爲同類因等. 體上所有義

相非一. 故言雖多. 以自證分但有三義. 略

說三相

論. 一切種相至名爲種子述曰. 下第二廣

上三相. 於中有三. 初發問. 次廣釋. 後總

結之. 此卽初也

上來雖言能持法種與法爲種. 仍未盡理

分別種相. 故今應說先發論端. 自下廣釋.

初出體等. 以十門分別種子. 後第二辨熏

習相

論. 謂本識中至功能差別述曰. 此出體也

言本識者. 顯種所在. 簡經部師色心等

下	欄

持種親生自果. 簡異熟因. 望所生果非

種子故. 要望自品能親生故功能差別.

簡現行七轉識等. 望所生種雖是因緣亦親

生果. 是現法故. 非名功能. 故以功能顯

種子相

第二一異分別

論. 此與本識至不一不異述曰. 種望所依

及所生果爲不一異. 此卽立宗

何所以然

論. 體用因果理應爾故述曰. 本識是體. 種

子是用. 種子是因. 所生是果. 此之二法理應

如是. 不一不異. 本識望種. 四出體中攝相

歸性故皆無記. 種從現行望於本識. 相用

別論故通三性. 若卽是一. 不可說爲有因

果法有體用法. 若一向異. 應穀麥等能生

豆等. 以許因2果一向異故. 不爾法滅應

方有用. 以許體用一向異故. 用體相似氣

勢必同. 果因相似. 功能狀貌可相隨順. 非

一向異然瑜伽決擇第五十一末五十二末

廣說. 而彼但言3種望現法. 卽是此中因望

果義. 非唯種子望本識義. 彼約因果門.

此亦體用門

淸辨等宗譬喩師等. 第三問答辨假實門.

如生望法非一異. 卽說生爲假. 種望於

法非是一異. 種子應非實

論. 雖非一異至非因緣故. 述曰. 生等假法.

如龜毛等體是無法. 非因緣故. 種子望法

卽是因緣故體實有問生等旣如無. 應非

行蘊攝. 答依法施設故. 故是行蘊收. 然法

經數: 一八三○

經名: 成唯識論述記卷第二末

頁數: 三○三

上	欄

非果. 生非是因. 卽於法上假施設故. 亦

有唯於現行等法. 或種上立. 故例不同. 種

子非現行. 因果差別故

論. 此與諸法至是假非實述曰. 此安惠等

難問生等與法非因果. 不可例同於種

子者. 此與諸法旣非一異有因果故. 應

如甁等是假非實. 甁爲假果體. 色等爲因

故

論. 若爾眞如至眞勝義諦述曰. 此論主質.

如與諸法旣非一異. 應是假有. 如種子

故. 眞如是法性. 與法不一異如前已解. 故

得爲喩. 此難淸辨安惠等設彼救言. 眞

如亦假. 不起故. 如空華. 許則便無眞勝義

諦. 眞勝義諦若許無者. 約誰說有世俗諦

耶. 何有涅槃. 而有造修心成佛等. 蘊處

界等通眞俗諦. 眞如唯眞如眞勝義

自下第四二諦分別. 問眞如非假是勝義有.

種亦應然. 實有體故

論. 然諸種子至不同眞如述曰. 謂此種子

唯世俗諦說爲實有. 不同眞如. 眞如唯是

勝義勝義. 種子不然. 非唯勝義. 亦通世俗.

道理世俗故. 今顯異於勝義. 故說唯依世

俗. 非不通勝義也. 又依瑜伽等勝義唯一

非安立諦. 故種言唯. 眞唯勝義. 據實種子

亦通勝義. 又於俗諦中可名實有. 推入

勝義虛妄假法. 眞如隨在二諦皆實. 依詮

勝義亦是實故. 若非安立唯有一種. 此卽諦

唯. 不通眞故. 若立四勝義. 此是實唯. 勝義

諦中假故. 此助瑜伽會於此等. 瑜伽□有

中	欄

誠文同此. 此則通說一切有漏無漏種子.

義皆同故

第五有漏種子依本識何分. 卽是四分分別

門也

論. 種子雖依至相分非餘述曰. 此種雖依

1異熟識體. 卽是依於自體分也. 亦非見分.

見分一向緣前境故. 是自體分義用別故. 非

受熏故. 此言種子依識自體. 自體卽是所

受熏處. 不可見分初受餘熏. 種後便依自

體分住. 此論依附. 卽依自體. 若據別攝. 卽

相分攝. 非見等攝. 卽是見分緣自證分差別

功能. 以爲相分. 非是緣於自證分體. 若不

爾. 卽無證自證分. 又說見分但緣外故

何故不是自體分攝

論. 見分□取此爲境故述曰. 此護法釋. 見

分□緣故是相分. 卽是識體功能義分. 故成

相分. 眞如亦是識之相證. 應爲相分. 眞如

是識實性攝故. 旣稱無相不同種子. 種子

非是識實性故. 故爲相分. 眞如但是識之

性攝. 體實無相. 見分唯不緣識自體若

護月師. 今解. 無色界以無內身色先厭色

故. 且說緣種. 隱器色不論. 瑜伽文非盡

理也. 若舊相傳. 護月師. 唯種依識見分而

住. 自證分緣唯三分故. 瑜伽五十一說. 生無

色者第八唯緣內種子者. 依自證分所緣

境說. 旣爾生無色不還聖者等第八見分.

緣何爲境. 必不當生欲色界故. 雖當不

生. 許通緣故. 如下當辨

自下第六三性分別

下	欄

論. 諸有漏種至無記性攝述曰. 此有漏種

與本第八體無別故. 性類是同. 唯是無記

論. 因果俱有至亦名善等述曰. 能所生法

皆通善等. 故通三性. 謂此種子本能熏習現

行之因. 及後所生現行之果. 皆通三性. 故

言因果俱善等性. 卽是功能差別門說. 非

依體門性唯無記. 如前已說

問何故爾答不相違. 無記不違善惡品

故. 對法三末. 及第四初. 等起善等卽是種子.

此三性同. 及瑜伽論九十六云. 謂十八界各

決定有差別種子. 廣解種子稍勝餘文

此辨有漏種. 無漏種云何

論. 諸無漏種至唯名爲善述曰. 此無漏種

非異熟識性所攝故. 故非無記. 體性不順

本識體故. 體旣不同. 不可相卽. 又性類

別. 能治所治漏無漏殊. 不可相卽. 故一

性言. 義乃合通體類二種. 旣不從識名無

記性. 此爲何性. 因果俱是善性攝故. 唯名

爲善. 若法爾種. 前念同類因. 本性是善. 後

念等流果. 是善亦然. 乃至後生現行果. 亦爾.

旣法爾力非第八性之所攝故. 因是善性亦

無有過. 此卽種子未熏習位. 自類相望有

如是義. 若後熏習. 由見道前聞思等熏. 令

其增長. 雖有漏因. 增上緣中爲果增長. 然

亦名善. 見道已去理顯可知. 故唯善性非

惡無記. 法爾一切無漏之法. 順理. 違生. 無

惡無記

問曰. 無漏與識性類別. 不得隨識名無記.

無漏與識體不同. 應非隨識名異熟. 爲

經數: 一八三○

經名: 成唯識論述記卷第二末

頁數: 三○四

上	欄

有此義故次論問

論. 若爾何故至皆異熟生述曰. 第五十七

決擇分說. 二十二根一切皆有異熟種子. 又

說一切皆異熟生. 此爲二問. 一異熟種. 二

異熟生

論. 雖名異熟至名異熟種述曰. 此諸種子

雖名異熟. 而非無記. 何故爾也. 體非異熟.

由所依識是異熟故名異熟種

若爾此等體非無記. 依無記故應名無記

論異性相依如眼等識述曰. 如眼等識異

性相依. 從根爲名但名眼識. 卽依士釋. 依

眼根識名眼識也. 不可說言識依眼故亦

名無記. 應返質云. 無漏依識名異熟. 亦令

從識名無記. 識依於眼名眼識. 應亦從

眼名無記. 此旣不爾彼云何然. 故無漏種

不名無記. 此除佛無漏. 卽齊義解

又有不齊釋

論. 或無漏種至所攝異熟述曰. 此無漏種

由熏習力轉變成熟. 與本種異立異熟名.

卽轉變已而方成熟能生現行. 非如善惡

而爲因故. 所招無記性所攝之異熟. 非是

因果性別云異. 果起酬因說名爲熟之異

熟也. 此通佛果諸無漏種. 又設除佛. 此中

但言經熏習氣. 非未熏時自類變異而成

熟位. 所以者何. 如前1已解. 如眼識等. 卽唯

自類未熏時義. 今此中解卽熏已位. 又復前

解通熏未熏. 此解但據已熏之種. 據顯偏

說. 又前解通熏已未熏. 今解據三家種子

無諍義. 法爾自類有不許故. 若言熏者諸

中	欄

皆許故. 前約本有等義. 此約新熏等義. 故

文差別. 故瑜伽論二十二根皆名異熟. 無處

而言皆通無記. 不可爲難. 如此文意諸

論未詳. 古昔文抄皆須毁棄

第七新熏本有分別. 於中有三. 初唯本有.

上古已來多2說如此. 今護法論師. □近者

護月等義

論. 此中有義至不從熏生述曰. 於中有

四. 一標宗. 二釋難. 三引證. 四立理. 此卽標

宗. 一切有漏無漏種子皆法爾有. 非是本無

今從熏生

論. 由熏習力但可增長述曰. 此言卽是會

諸經論第二子段也. 諸經論言由熏習有.

此謂增長. 非新成故. 此中本有寧異僧□

彼是常故. 此有生滅

自下第三引有漏無漏皆本有經等

論. 如契經說至法爾而有述曰. 自下第三

引證有三也. 初引有漏無漏通經. 次引唯

無漏經. 後有漏例同. 大莊嚴論亦引此經. 名

無盡意. 此卽三乘通信之經. 毘婆沙等前分亦

有此文. 旣言無始時來有種種界. 故知. 有

漏無漏種子. 皆是無始法爾而有. 其惡叉形.

如無食子. 落在地時多爲聚故. 以爲喩也

論. 界卽種子差別名故述曰. 此中言界. 界

卽種子差別之名. 故知種子皆法爾有

此下第二是阿毘達磨經. 卽大乘通用

論. 又契經說至界是因義述曰. 此證種子

亦無始有. 如下自解. 此合二經

此下所引. 如瑜伽論第*三卷說

下	欄

論. 瑜伽亦說至新所熏發述曰. 由此故知.

有漏無漏種皆本有. 然新染淨熏發之中. 有

漏淨染熏於有漏本有種增. 有漏淨及無漏.

復發本有無漏種增也

又第*三卷次前上文

論. 諸有情類至菩提種子述曰. 法者道理

義也. 有般涅槃之義. 名般涅槃法. 此中意

說. 有漏無漏□有名具. 非無法爾種而可

言具足不具足. 故卽二論證有無漏種皆

是本有

論. 如是等文誠證非一述曰. 此則曲結有

漏無漏合法爾經

論. 又諸有情至不由熏生述曰. 此第3二

4引經論通證. 卽是十卷入楞伽第二卷. 無

上依經上卷. 善勇猛般若第一卷. 大般若經

第五百九十三卷. 說前種姓. 大莊嚴論第一

卷末種姓品. 及此瑜伽第二十一聲聞地. 皆

說有五種姓別. 故應定有法爾無漏種子.

不由熏生

論. 又瑜伽說至是種非現述曰. 第二偏引

無漏本有. 卽瑜伽論五十七卷二十二根中.

地獄成就三無漏根. 種子非現

論. 又從無始至本性住姓述曰. 此地持善

戒經菩薩地□是. 第一種姓品云. 又從無

始展轉傳來法爾所得本性住姓. 卽是菩薩

本性住姓. 彼有六處言. 取唯第六處. 阿賴

耶中有此種故

論. 由此等證至不從熏生述曰. 卽結無

漏. 由此三文. 證無漏種法爾本有不新熏

經數: 一八三○

經名: 成唯識論述記卷第二末

頁數: 三○五

上	欄

生

下准有漏亦法爾有

論. 有漏亦應至不別熏生述曰. 無漏種子

無始不起. 經論誠說有法爾種故. 有漏種

無始曾起故. 無分明別說之敎. 設無如上

通證有漏之經論者. 義准亦應有法爾種

上雖引經. 此有何理

論. 如是建立因果不亂述曰. 第四立理. 卽

諸法種子初但有一物. 後生果時可無雜

亂. 若更有新熏. 或唯新熏者. 種子便多. 後

生果時從何種起. 新熏法爾功能旣齊. 有

生不生因果便亂. 若二種子共生一芽. 外

麥豆等例亦應爾. 若新唯一種理亦不然.

不可初熏後不熏故. 比量齊故. 如我所立

因果無亂. 然無漏種未增長位名本性住

姓. 後增長已名習所成姓. 有漏亦爾. 本有未

熏增名本性住種. 後熏增已名習所成. 若

唯新熏說何以爲本性住種. 若無本有無漏

種子者. 見道如何生

自下第二唯新熏. 卽勝軍祖師難陀尊者義

論. 有義種子皆熏故生. 述曰. 於中有四.

一立宗. 二釋難. 三引證. 四解違. 此第一

也. 一切有漏無漏種子法爾新生. 此第一立

宗也

自下第二釋難

論. 所熏能熏至無始成就述曰. 非無漏能

熏亦無始有故. 有漏種子無始成就. 卽是難

陀會前所引一切無始有漏種文

論. 種子旣是至1花熏故生述曰. 此種子者.

中	欄

習氣異名. 習氣之法必由熏有. 如胡麻中所

有香氣華熏故生. 西方欲作塗身香油. 先

以香華和於□勝. 聚之一處令便極爛. 後

以押油. 油遂香馥. 故攝論第二說華熏□

勝. 非華習氣不熏□勝. □勝之氣而是本

有. 故諸習氣必由熏生. 此卽理也

次第三引經證也

論. 如契經說至之所積集. 述曰. 由此經

中. 不言不由染淨熏習諸種積集. 故知諸

種皆是新熏. 此引卽是多界經也

論. 論說內種至或有或無述曰. 攝論第二

無著云. 外或無熏習. 非內種. 應知聞等重

習無果生非道理. 故無內種不由熏有. 外

種之中華熏□勝香氣是有. 從百牛糞毛.

生□勝靑蓮華根及菴. 非彼俱生俱滅互

相重習. □勝等生名爲外種或無熏習

論. 又名言等至必藉熏生述曰. 此中卽是

約敎申理. 其名言等三種熏習. 總攝一切

有漏種盡. 彼旣由熏其種方有. 故有漏種必

藉熏生. 不爾名言等應攝種不盡. 以法爾

種非此攝故

上來所引有漏種證. 次第二說無漏種證

論. 無漏種生亦由熏習. 述曰. 此卽立宗

何以知者

論. 說聞熏習至而熏起故述曰. 等流正法.

正法從法界平等而流出. 從正智等次第

生故. 攝論第三卷出世淨章中. 說聞熏習聞

淨法界等流正法. 而熏習起故. 又瑜伽論五

十二說. 從眞如所緣緣種子生. 與此文同

下	欄

論. 是出世心種子性故述曰. 又攝論說. 聞

熏地前旣是有漏. 爲出世法之種子性. 故知

無有法爾無漏種. 唯以有漏爲見道因故

第四大段解衆文違. 若唯新熏如何五種種

姓差別

論. 有情本來至種子有無述曰. 本未熏故.

如何說有五種姓別

論. 但依有障無障建立述曰. 卽是約煩惱

及所知障品有無建立

何以知者

論. 如瑜伽說至如來種姓述曰. 五十二說.

於眞如境二障畢竟不可斷者. 立爲不般

涅槃法性. 唯不可斷所知障者. 一分立爲

聲聞種性. 一分立爲獨覺種性. 此如何別. 障

雖齊等解有利鈍. 於煩惱斷中修習差別

故. 煩惱所知二障皆可斷. 卽立此爲如來

種姓

論故2知本來至非無漏種述曰. 以文證

理故依障立. 非依無漏種子有無

上來卽會前種姓文. 若爾成就三無漏根是

種非現瑜伽文等如何通

論. 所說成就至非已有體述曰. 約煩惱等

可斷之義. 說後無漏種子可生名爲成就.

非無漏種未熏之時卽有體性

第三師說護法自意. 難破前師

論. 有義種子各有二類述曰. 有漏無漏各

有二類. 於中有四. 第一立宗. 第二引證.

三破斥. 四總結. 此卽初也

論一. 者本有至功能差別述曰. 此文卽是

經數: 一八三○

經名: 成唯識論述記卷第二末

頁數: 三○六

上	欄

出種子體

自下引經

論. 世尊依此至廣說如初述曰. 此引經證

同護月也

論. 此卽名爲本性住種述曰. 法爾有故

論. 二者始起至熏習而有述曰. 此出種體

論. 世尊依此至熏習故生述曰. 此引經證

於中不言如前引證. 此後自會. 由彼亦

有非新熏證. 故1不指也

論. 此卽名爲習所成種述曰. 新熏生故

自下第三破斥. 有二. 先難本有. 後破新熏.

難本有中有二. 初引經成理難. 後結違諸

敎難

論. 若唯本有至爲因緣生述曰. 引經成理

中有五. 初總標彰難意也. 至下當知

論. 如契經說至亦常爲因性. 述曰. 第二引

敎成前理. 此引阿毘達磨經也諸法於

識藏. 能攝藏也. 謂與諸識作二緣性. 一爲

彼種子. 二爲彼所依識於法亦爾所攝藏

也. 謂諸轉識與阿賴耶亦爲二緣. 一於現

法長養彼種. 二於後法攝植彼種. 互相生

故. 所生爲果. 卽顯互亦能爲因也常爲

因性者. 顯此二法更互亦常爲因. 顯非異

此而有因也. 故常言亦通果. 常爲果故. 於

果說互. 於因說常. 影略故也. 如攝大乘第

二卷說. 瑜伽師論五十一中廣說其相

論. 此頌意言至互爲因果述曰. 第三釋頌

顯前徵. 總釋頌言成因緣理

此由未顯. 何以得知互爲因緣是此經意.

中	欄

論. 攝大乘說至互爲因緣述曰. 雜染法通

三性. 卽緣切有漏法. 一七識品旣爲能熏亦

所生故. 互爲因緣

論. 如炷與焰至互相依住述曰. 擧增上緣

喩因緣義. 如燈炷與燈焰展轉生燒. 由炷

生焰. 如種生現. 由焰燒炷. 如現熏種. 故

名展轉. 此顯三法. 如蘆相依. 爲俱有因. 二

法爲喩. 喩因緣義

論. 唯依此二至不可得故述曰. 唯種與現

實名因緣. 除此所餘因緣無故. 不以現行

七識望第八現爲因也. 但取種子望後爲

因. 又此中望體. 因緣體盡. 若望果別. 亦有

種子生於種子. 豈非因緣. 由是此中但約

體說. 又說不盡. 不說無漏故

論. 若諸種子至有因緣義述曰. 第 四結上

無因義. 由唯本有. 卽二相望無因緣義

若彼救言但熏增長名曰因緣

論. 非熏令長至爲因緣故述曰. 第五重破

伏難. 初之二句牒彼計非. 次三句難. 勿善

惡業與異熟果爲因緣故. 汝言諸法各但

一種. 若異熟果因. 但是一種生. 善惡業現

行熏果種增時. 善惡業與果應爲因緣

故. 又汝若言善惡業體是一種生. 異熟果體

是一種生. 各一種者. 而異熟果現不自熏.

但善惡業現行熏. 令果種增長. 其種本有.

業於果種能令增長應名因緣. 如自業

種. 但令增長爲因緣故. 或復業種增名言

種. 應是因緣. 旣非因緣故. 非增長名曰因

緣. 果種. 如業種亦增長故. 故非唯本有. 亦

下	欄

有新熏. 若爾設俱新熏. 豈俱新起俱名因

緣. □新生故此難不齊. 如無記心熏無記

種. 復善惡業自熏自種. 親辨體故. 故是因

緣. 但緣資彼無記種子故非因緣. 汝之種

子俱不辨體. 但資增長. 不辨體齊. 故應俱

是因緣攝也. 然觀本意後解是本. 今難本

意. 由是義顯應諸現行望本有種不名

因緣. 熏增長故. 此本有種唯以自類爲其

因緣. 旣爾此因應不生現. 有新起種生故.

此義應思. 然以生種類同於新亦因緣攝.

不同唯本有故彼非因緣

論. 又諸聖敎至理敎相違述曰. 此下第二

違多經失. 違聖敎說種由熏生. 故與理

敎俱相違也. 前者違理. 後違敎故

自下第二難唯新熏

論. 若唯始起至應不得生述曰. 此下第二

破立新熏. 於中有五. 一正難本宗. 二乘因

廣破分別論者. 三申正義. 四釋相違. 五總

結. 此下卽初也. 有爲無漏卽見道等. 無本有

種. 無因緣故. 應不得生. 量云. 汝初無漏

應不得生. 無因緣故. 如□角等

若彼救言以世第一法爲其因緣. 有漏法

中此爲勝故. 此義不然

論. 有漏不應至生有漏故述曰. 此二相違.

如何有漏爲對治因. 應無漏法爲有漏因.

今以理徵. 若有漏生無漏. 應無漏生有漏.

許漏無漏得相生故. 如有漏善生於無漏.

無漏旣不得生於有漏爲相違者. 如何有

漏生於無漏. 此初無漏許無因緣亦有何

經數: 一八三○

經名: 成唯識論述記卷第二末

頁數: 三○七

上	欄

妨. 答曰不然. 佛說無一法非因緣生故.

若無因生便非釋種. 立量云. 汝初無漏心.

應無漏種爲因緣生. 體是有爲無漏法故.

如後無漏法

論. 許應諸佛至不善等種述曰. 若許有漏

生無漏. 則無漏生有漏. 許便諸佛有漏復

生. 此中亦有有學聖者等對治. 生有漏. 然

以世尊全是無漏故但擧之. 非餘無也. 外

曰不然. 以勝劣故. 劣可爲勝因. 勝非劣

因. 若爾不善應爲善因. 又若相違得爲因

者. 善等應爲不善等種. 小乘可爾爲同類

因. 大乘不然故以爲難

自下第二破分別論. 諸邪分別皆名毘婆□

婆提. 卽大衆一說說出世□胤四部. 因諍

無漏無因緣故今亦□破. 本卽大乘唯說新

熏心□師等. 名分別論. 亦作是說

論. 分別論者至非無因生述曰. 於中有三.

初□宗. 次破他. 後自解. 此初也. 彼計. 無法

爾種. 心性本淨. 離煩惱時旣體淸淨爲無

漏因. 如乳變爲酪. 乳中有酪性. 木中火亦

然. 此立宗也. 無垢稱經亦有此說

次論主問

論. 而心性言彼說何義述曰. 下破他也. 於

中有二. 初問彼經意. 後別以理徵

論. 若說空理至諸法種子述曰. 下別徵. 於

中有二. 初空理非因難. 後起心非淨難. 此

卽初也. 此中空理. 卽是眞如. 空非心因. 常

非種子故

彼若救言常爲種子於理何妨

中	欄

論. 以體前後無轉變故述曰. 卽復難言. 此

眞如體旣許爲因. 應有取與. 以體前後

無轉變故. 無取無與故不爲因下六義中

等一刹那滅卽簡眞如. 非心因緣. 因有生

滅有1取與故. 一切無爲爲所緣緣此亦

無妨. 因緣不然. 親能辨體與力生故

論. 若卽說心至而體常一述曰. 下起心非

淨難. 有八. 若言心性卽是心體. 體能緣法

此中說心. 應同數論謂彼大等相雖轉變.

而體常一. 此卽有漏心相轉爲無漏. 以無漏

心體作無漏故. 非前體滅故言性常. 失前

有漏相得無漏相故名相轉變

若言前無漏體滅後無漏體生. 此亦不然.

以有漏爲相性是無漏者. 難云

論. 惡無記心又應是善述曰. 以有漏善

心性淨故. 不善無記亦應名善. 心性淨故.

如有漏善

論. 許則應與信等相應述曰. 若許有漏不

善心等體性是善. 相應法故. 應與2善等心

所相應. 若是無爲已如前說. 亦無過失. 共

許法性眞如善故. 非有爲善心. 無信等故.

以心體是相應善故. 此中應□諸師立善

各有幾種. 如別抄說. 若如色聲善無信

等. 此是何法. 若是不相應. 亦非心性. 若是

色法. 故非心性. 若說心心所. 必應與善等

心所相應. 量云. 汝不善等心. 應與信等心

所相應. 許有爲心淨類攝故. 如餘無漏及

善心等

論. 不許便應至肉是無漏述曰. 又若不許

下	欄

此有信等者. 應非善心. 無信等故. 如染

色等. 此不善心等尙不名善. 肉是無漏. 此

卽成立不善無記心性非善

彼若救言有漏善心. 信等俱故可生無漏.

不善無記. 無信等故非性淨者

論. 有漏善心至無漏爲因述曰. 自下正難.

有漏善心. 性非無漏. 名雜染故. 如不善等.

此雜染言通一切三性有漏法得爲因也.

言雜染者. 爲諸煩惱所緣縛義. 又此有

漏善心. 不應與無漏爲因. 是雜染故. 如

不善心等. 或可總云. 有漏善心性非無漏.

不應與無漏爲因. 是雜染故. 如惡心等.

此有法不極成. 誰許有漏善心性非無漏. 故

應如前所說爲善

何故有漏不得爲無漏因

論. 勿善惡等互爲因故述曰. 爲因何3事.

違自宗故. 非親生故. 性相違故

論. 若有漏心至不可得故述曰. 又難相違

得互爲因. 若有漏心性是無漏. 無漏心性

應是有漏. 以相違故. 如有漏性. 若唯有漏

性是無漏. 非無漏心性是有漏. 差別所以不

可得故. 若勝劣故劣可有勝性. 非勝有劣

性. 以勝劣故劣有勝性. 以相違故. 劣無

勝性. 是對治故. 應無勝性

論. 又異生心至應名聖者述曰. 若心性淨

卽是無漏. 諸異生位應無漏現行. 許現行有

漏心性淨故. 如佛等聖. 應名聖者

論. 若異生心至無斯過者述曰. 牒彼救

言. 由相有染不名無漏者

經數: 一八三○

經名: 成唯識論述記卷第二末

頁數: 三○八

上	欄

論. 則心種子至性相同故述曰. 自下正難.

種子亦應由相有染不名無漏. 何故彼論

說諸異生唯成無漏種. 不言成現行. 現行.

種子性之與相皆類同故

下申正義. 外人問曰. 若爾心性淨者. 此是何

法

論. 然契經說至眞實性故述曰. 下自解也.

卽心空理眞如是心. 心性淨者眞實性故. 勝

□經中具說此義. 其對法論第十卷三轉依

中. 解心轉依眞如說爲心本性淨. 以起煩

惱覆此淨心. 今斷染惑證淨心性故

論. 或說心體至名或本淨述曰. 或依他心

體非煩惱名性本淨. 以煩惱客相應惑心

擾令斷客染心得解脫. 如瑜伽五十四說.

心所等亦爾

論. 非有漏心至故名本淨述曰. 心性者. 眞

如也. 眞如無爲非心之因. 亦非種子能有

果法. 如虛空等. 故非有漏心性是無漏名

本性淨也

論. 由此應信至類此應知述曰. 自下第三

申其正義. 應信本有無漏種子. 至解脫分

善根已去名勝進位. 但熏增長. 1復熏成種.

謂入見道. 且如無漏旣有本有及與新熏.

有漏法種類此應悉. 已如前說

第四大段. 釋外問經論等妨難唯新熏難言.

論說內種定有熏習. 此如何通有本有故

論. 諸聖敎中至本有種子述曰. 自下第四

釋相違也. 若唯本有此義難通. 我兼本有

故無有妨. 旣不定說一切種子皆熏故生.

中	欄

汝寧全撥無本有種

若爾何須論說內種定有熏習

論. 然本有種至定有熏習述曰. 謂本有種

亦由熏習令其增盛方能得果. 新熏理然.

故說內種定有熏習

外人復曰. 此義可爾如何說聞熏習聞淨法

界等流正法. 而熏起也. 復言是出世心種子

性也

論. 其聞熏習非唯有漏述曰. 顯聞熏習通

有無漏

論. 聞正法時至名聞熏習述曰. 種解脫分

善根已去. 聞正法時. 由現行有漏及自因

緣所重有漏種. 爲增上緣. 令其本有無漏

種子. 亦得增長展轉增勝. 卽以所增無漏勝

種. 後時正生出世之心. 亦說無漏所增長

種名聞熏習. 對法第四云. 決擇分善根亦是

有漏. 亦名無漏. 據各別故

論. 聞熏習中至勝增上緣述曰. 此第一解

有漏性者是修所斷. 卽同對法第四卷決擇

分善修道所斷文感勝異熟爲出世法勝增

上緣. 卽如瑜伽第五十一卷說. 感總別果

如第九說

論. 無漏性者至正爲因緣述曰. 亦同對法

第四卷文與出世法正爲因緣. 辨體生故

論. 此正因緣至出世心種述曰. 又第二解

此無漏種望出世心是正因緣微隱難了. 未

起現行故. 相狀難知故. 攝大乘諸論等處.

但寄粗顯有漏聞熏是無漏勝增上緣者. 方

便說此爲出世心種. 此增上緣. 非正因緣

下	欄

種. 若無有漏聞熏習者. 無漏之種不生現

行故寄有漏勝者說也. 第一就實正因緣

解. 第二就勝增上緣解故. 攝論文無相違

失. 由是善得對法等意. 問曰. 解脫決擇

二善根中. 其無漏種增長何別. 答曰. 約有

漏行有上中下. 其無漏種增長有異. 解脫分

中. 下品增故. 決擇□頂. 中品增故. 其增上

忍世第一法. 上品增故問此無漏種本有

旣多. 後生果時何者能生. 何者不生答

曰. 其同類種隨遇緣合卽便能生. 不合不

生. 如三世有未來應生法. 何者前生. 何者

後生. 故隨緣合卽能生果. 如後卷中自釋

妨難問若本有者. 爲三品種. 爲一品種

答若據唯本有及唯新熏. 皆唯一品. 此

是轉滅. 轉滅下等作中等故. 若本有家. 唯

一種子. 若新熏初時唯一種生故. 今第三師

有三品種. 卽轉齊義. 有漏亦爾

旣爾如何五十二說有障無障說種姓別

論. 依障建立至如來種姓述曰. 意顯無漏

種子有無等文可解有圓寂法者. 是有

涅槃種姓也. 無者. 可知

論. 故由無漏至不可斷義述曰. 由有無漏

種子差別故. 障有可斷不可斷義

若爾旣由無漏種故. 障有可斷不可斷者.

何故彼論但約障立姓耶

論. 然無漏種至不可害者述曰. 由無漏種

微隱難知故. 約彼障顯姓差別. 若不爾者.

因者所以. 有何所以. 彼障有可害不可害

別

經數: 一八三○

經名: 成唯識論述記卷第三本

頁數: 三○九

上	欄

論. 若護法爾至寧不許然述曰. 彼若救言

法爾力故障有可害不可害者. 卽難彼云.

無漏法種寧不許有法爾種子姓各別也.

若彼復言有漏曾熏故. 法爾障有可害不可

害. 無漏未曾熏故. 種無法爾. 此唯有言都

無有理. 旣言有漏由熏. 如何復言法爾. 無

漏旣無法爾應不說言由熏

論. 若本全無至永不得生述曰. 以無因故

永不生也

論. 誰當能害至立種姓別述曰. 無漏種無

誰能害障. 汝今乃說依障立姓

論. 旣彼聖道至亦定非理述曰. 聖道無種

必無生義. 約當可生說地獄等成種非現.

亦定非理. 無因果不生故. 無治障不斷故.

若言有漏心等爲因. 或說心性本淨爲因.

□如前破. 此則以理返徵及會衆經論意

自下結此總說違理

論. 然諸聖敎至理敎相違述曰. 自下第五

曲文總結. 處處說有本有種子. 皆違新熏

所立義故故唯始起. 理敎相違諸經論中

無定文言一切種子皆法爾有. 無有熏生

無定處言一切種子唯是新熏無法爾種.

故二皆取. 善順契經

論. 由此應知至始起二類述曰. 大文第四

總結之也. 諸法種子有漏無漏1各有二類.

本有新熏. 理無失故. 不違經故. 入見道

已別熏生種. 無漏行故. 地前但令舊種增

長. 有漏現行勢力弱故. 不別能令無漏種

起此中但言由聞熏習令本有種漸增

中	欄

盛故. 諸法師等皆言護法解脫分等有新種

生. 護月但令種子增長故有別者. 理亦

不然. 此文爲正. 以前及後瑜伽第五攝論

二本第二. 勘讀其理方明

成唯識論述記卷第2二

成唯識論述記卷第三本

基撰

論. 然種子義略有六種述曰. 十義廣種子

中. 自下第八具義多小. 種有六義遮餘非

種. 於中有三. 初總標六義. 次隨六別釋. 後

總結簡餘非實種子. 此卽初也

瑜伽第五說有七種子. 今此言六故云略

也法有五聚第一遮無爲. 第三遮心心

所等. 卽簡別盡. 然簡自處更立餘門. 第二

遮等自處分別更不□之. 不遮色者. 色法

外種亦具此六義故. 假名種子若爾如

何與果俱有. 復如何言常□隨轉無性攝

論不簡差別唯言內種有. 世親卽通. 然彼

一一皆自釋. 言內法如此外法如此. 至果

俱有唯言內種. 卽不論外. 勘彼一一次第

明之. 今釋外種亦有果俱. 如蓮華根生蓮

華等. 非因滅位其果方生. 根莖同時世極

成故. 此解稍好. 可細尋之

論. 一刹那滅至方成種子述曰. 顯種子義.

謂有爲法有生滅故. 於轉變位能取與果.

有勝功能方成種子

下	欄

論. 此遮常法至能生用故述曰. 此簡略也.

無爲不然. 無轉變故. 無取與用非能生

也. 亦顯大衆等四部化地部十二緣起非是

無爲無取無與無轉變故. 卽遮正量部

長時四相. 非刹那滅故若謂後時有勝功

力. 初位無者. 初亦應有. 體一故. 如後時

後應無. 體一故. 如前位. 故體□生無間卽

滅名爲種子. 有勝功力. □生卽有非要後

時又遮外道自性神我等常法爲因. 無

轉變故. 瑜伽第五云. 唯無常法爲因. 非常

法也舊人云眞如是諸法種子者. 非也

若爾前種應與後念現行爲種. 或雖同念

他身相望應爲種子

論. 二果俱有至方成種子述曰. 謂此種子

要望所生現行果法. 俱時現有現者. 顯現

現在現有三義名現. 由此無性人第七識不

名種子. 果不顯現故. 卽顯現言簡彼第七.

現在簡前後. 現有簡假法. 體是實有成種

子故. 顯現唯在果. 現有唯在因. 現在通因

果和合簡相離. 卽簡前法爲後法種

有說. 種生現行之時. 必前後念非此刹那.

如何解此. 彼師意說. 如上座部心有二時.

卽因在3生果在4滅故同在現在. 亦不相

違. 此卽勝軍假5明上座. 非實用之. 第三卷

中自當廣述若爾種望種亦應然. 何爲

料簡瑜伽云. 法與自性爲因. 非卽此刹

那此必異時非果俱有若因在滅果

在生相仍名俱有. 卽有二趣□生之妨. 由

此故知. 種生現時定必同世. 種生於種世

經數: 一八三○

經名: 成唯識論述記卷第三本

頁數: 三一○

上	欄

不必同

雖必同世. 若與現行和合之位方成種子.

簡與他身現行爲因. 不和合故

論. 此遮前後及定相離述曰. 此遮經部等

因果異時. 上座部等亦爾. 種望現行定俱.

一身不相離故得爲因也. 外道說大自在

天生一切有情. 有情因緣者. 皆不成也

問何故種望種因果. 卽言異時生. 望現爲

因果. 乃許同時起

論. 現種異類至有能生用述曰. 現行與種

各異類故互不相違. 於一身俱時現在. 有

能生用故. 且如色法. 現行有□. 種子無□.

心緣慮等准此應知. 因果體性不相似故

名爲異類. 不相違故得同時有

論. 非如種子至必不俱有述曰. 種子望種.

體性相似名爲1同類以相違故不得俱

時一身和合. 卽第五卷瑜伽論云. 與他性爲

因卽種望現亦與後念自性爲因. 非

卽此刹那此卽是種前後相生種相生

時何故不許有同時義難曰. 見分緣於

見自體同時緣. 種子生於種自體同時

有解云. 種望於種爲因果. 若許同時非因

緣. 見分望見雖同時因果. 卽非因緣攝

若爾種望現起類亦應然故應更解. 種

望於種許同時生. 體便無窮. 自類許有同

時生故. 卽一刹那有多種生. 都無因緣. 不

許後種更生果故. 現行望種名爲異類. 雖

亦熏種. 後種未生果故非無窮. 於一刹那

無二現行自體□故. 所生之種由此不可

中	欄

更生現行. 種望於種類亦應爾問若爾如

何本有同念得生新熏. 體相違故此不同

時. 如世第一法無漏. 緣增本有種子. 牽生

後念任運自類法爾之種. 復能爲因生於後

念一新熏種. 本新二種緣力旣齊同生一現.

故無同念種生種失此亦難解. 若本有

種更生種子. 便一念中有四法也. 謂一本

有. 二本有所生. 三新現行所熏. 四是現行. 如

何可說三法展轉今釋. 不然. 卽本有種

及現行爲因緣. 生一新熏種故但三法

又解. 本有種望新熏種非其因緣. 現行能

熏爲因緣故. 卽是本有唯望現行. 現行唯

望新熏. 爲因緣故. 由此別脫戒. 體不增.

而用增. 與道定戒相似. 定道二戒旣是現

思. 故唯念念是用增非體前解卽2與別

脫戒體用俱增義

此中雖顯與果俱有望現行說. 可現在時

說爲因義. 種望於種旣許異時. 若入過去

何者因義

論. 雖因與果至無自體故述曰. 其因與果

有俱者. 謂生現. 不俱者. 生自類. 雖俱不

俱而要現在可有因用. 以有體故. 若入過

去卽無因用. 體已滅故. 未來亦爾. 因用未

生體無有故

問爲因旣通種與有種. 何故此言與果俱

有

論. 依生現果至與果俱有述曰. 依生現

行果之種子名爲俱有. 不依引生自類

名種何故爾耶能熏生故. 望異類故.

下	欄

果現起故. 相易知故種望於種非能熏

生. 非異類故. 非現起故. 非易知也. 此中

不說故攝論第二云. 不生現行名爲種

類. 生現行時名爲種子勝軍如何釋非

卽此刹那. 以彼3計執因果同世故云何

復釋無種已生文如彼抄會. 如瑜伽論

第五十六. 別抄有文. 及下第四可披解也

現行能熏轉識等應名種子

論. 三□隨轉至方成種子述曰. 謂要長時

其性一類相續無斷. 至得對治道. 名至究

竟位. 各各究竟故

論. 此遮轉識至不相應故述曰. 遮七轉識

及色等法. 不得爲種子. 此但言心. 實亦遮

色經部六識等能持種子. 亦此中破. 以

三受轉變. 緣境易脫故

論. 此顯種子自類相生述曰. 卽顯前種生

後之義. 此非俱有. 俱種攝故. 攝論無此

問第七識亦至金剛心方斷. 何不名種答

十地等中以轉變故. 緣境易脫故. 未對治

已卽轉變故. 種子不然若爾如何名有受

盡相種子無受盡相種子. 名言無記種生果

無量無盡. 可□隨轉. 善不善等種生果有

限. 如何□轉答曰. 彼據生果有分限. 名

有受盡相. 非種子體未得對治. 卽滅無餘

又有分熏習名有受盡相. 名言熏習名□

隨轉. 此等種唯有自類生果□隨轉. 卽是與

果不俱有名種. 此闕□與果俱一義若

闕一義得名種子. 其第七識闕□隨轉. 應

名種子此不應爾. 今於此中. 正以生滅.